 R O M Â N I A
JUDEŢUL HUNEDOARA 
   MUNICIPIUL BRAD
           P R I M A R
 Nr. 201/11829/18.11.2021

R E F E R A T   D E   A P R O B A R E 
privind rectificarea bugetului Municipiului Brad pe anul 2021

Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.


Prin adresa nr. HDG_STZ 23412/07.12.2021 a Administrației Județene a Finanțelor Publice Hunedoara – Activitatea de Trezorerie și Contabilitate Publică Hunedoara - Serviciul Sinteză și asistență a elaborării și execuției bugetelor locale, înregistrată la Primăria Municipiului Brad sub nr. 48217/08.12.2021, s-au comunicat în vederea rectificării bugetului de venituri și cheltuieli al Municipiului Brad pe anul 2021 sumele defalcate din TVA pentru finanțarea cheltuielilor descentralizate (cod 11.02.02) – TOTAL 10 mii lei, din care:



a.) - drepturile asistenților personali ai persoanelor cu handicap grav sau indemnizații lunare: (-) 17 mii lei;



b.) - ajutorul pentru încălzirea locuinței cu lemne, cărbuni și combustibili petrolieri:  (–) 14 mii lei;



c.) - finanțarea drepturilor copiilor cu cerințe educaționale speciale din învățământul de masă:  (+) 4 mii lei;



d.) - plata stimulentelor educaționale acordate copiilor din familiile defavorizate în scopul stimulării participării în învățământul preșcolar:  (–)16 mii lei;



e.) - finanțarea burselor școlare: (+) 53 mii lei.


Prin adresa nr. HDG_STZ 23450/07.12.2021 a Administrației Județene a Finanțelor Publice Hunedoara – Activitatea de Trezorerie și Contabilitate Publică Hunedoara - Serviciul Sinteză și asistență a elaborării și execuției bugetelor locale, înregistrată la Primăria Municipiului Brad sub nr. 48.262/08.12.2021, s-a comunicat, în vederea rectificării bugetului de venituri și cheltuieli al Municipiului Brad pe anul 2021, suma de (+) 9 mii lei, sumă alocată din cota de 15% din cota de 14% din impozitul pe venit estimat a fi încasat la bugetul de stat, pentru echilibrarea bugetelor locale ale județelor (cod 04.02.04).

Mai mult, în bugetul local al Municipiului Brad s-au încasat venituri în plus față de cele prognozate de la Ministerul Lucrărilor Publice Dezvoltării și Administrației pentru Proiectul „Consolidarea capacității administrative a U.A.T. Municipiul Brad”,  în sumă de 681,06 mii lei, de la Direcția de Sănătate Publică a Județului Hunedoara suma de 1,58 mii lei pentru decontarea cheltuielilor aferente carantinei, precum  și suma de 95,25 mii lei din impozite și taxe locale.

Față de cele de mai sus, am inițiat prezentul proiect de hotărâre prin care am propus majorarea bugetului local al Municipiului Brad pe anul 2021 atât la venituri, cât și la cheltuieli cu suma de 796,89  mii lei.

Astfel, veniturile bugetului Municipiului Brad pe anul 2021 se modifică cu suma de 796,89 mii lei la următoarele capitole bugetare:

- 04.02   „Cote defalcate din impozitul pe venit”........................................9,00 mii lei;

- 07.02   „Impozite și taxe pe proprietate”................................................ 38,45 mii lei;

- 11.02   „Sume defalcate din TVA”...........................................................10,00 mii lei; 

- 16.02   „Taxe pe utilizarea bunurilor”....................................................    9,91 mii lei;

-18.02    „Alte impozite și taxe fiscale”......................................................  1,38 mii lei;

- 30.02   „Venituri din proprietate”..........................................................    36,62 mii lei;

- 34.02   „Venituri din taxe administrative ”..............................................    0,27 mii lei;

- 35.02   „ Amenzi, penalități și confiscări ”...............................................   7,25 mii lei;

- 39.02   „Venituri din valorificarea unor bunuri”........................................  1,37 mii lei;

- 42,02   „Subvenții de la bugetul de stat”................................................... 91,92 mii lei;

- 48.02    „ Sume provenite de la UE”.....................................................     590,72 mii lei. 

Cheltuielile bugetului Municipiului Brad pe anul 2021 se modifică cu suma de 796,89 mii lei  la următoarele capitole bugetare:

- 51.02   „Autorități publice și acțiuni externe”.......................................... 722,09 mii lei;

- 61.02   „Ordine publică și siguranță națională”.............................................1,58 mii lei;

- 65.02   „Învățământ”....................................................................................42,85 mii lei;

- 68.02   „Asigurări și asistență socială ”................................................. (-) 31,00 mii lei;

- 84.02   „Transporturi”..................................................................................61,37 mii lei.

Totodată, veniturile proprii obținute din valorificarea unor manuale vechi de la Școala Gimnazială „Horea, Cloșca și Crișan” Brad  se suplimentează cu suma de 0,2 mii lei, sumă alocată capitolului bugetar 65.10  „Învățământ”  la alte cheltuieli cu servicii și materiale.

În contextul celor de mai sus am inițiat prezentul proiect de hotărâre  prin care am propus rectificarea bugetului Municipiului Brad pe anul 2021 cu suma de  3.658,95  mii lei, în sensul stabilirii veniturilor în sumă  de 38.973,72 mii lei şi a cheltuielilor în sumă de 40.480,69 mii lei și–l supun plenului Consiliului Local al Municipiului Brad spre dezbatere în forma prezentată.
 
Invoc în susţinerea propunerii mele prevederile Secţiunii a 2-a din Legea nr. 15/2021 a bugetului de stat pe anul 2021, ale H.G. nr. 1217/2021 privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2021, în vederea asigurării continuității serviciului public de alimentare cu energie termică în sistem centralizat a populației, precum și ale art.1 alin. 2, art. 8,  art. 39  şi art. 58 alin.1 lit. a din Legea nr. 273/2006 privind finanţele publice locale, cu modificările şi completările ulterioare.

P R I M A R
          Florin CAZACU
